คู ฮา-รา

คู ฮา-รา (; 13 มกราคม ค.ศ. 1991 – 24 พฤศจิกายน ค.ศ. 2019) หรือชื่อการแสดงว่า ฮารา เป็นนักร้องและนักแสดงชาวเกาหลีใต้ เป็นที่รู้จักในสถานะอดีตสมาชิกวงคารา

ประวัติ 
ฮาราเกิดเมื่อวันที่ 13 มกราคม ค.ศ. 1991 ที่เมืองควังจู ประเทศเกาหลีใต้ ก่อนเข้าเป็นสมาชิกวงคารา ฮาราเข้าประกวดในรายการหนึ่งของบริษัทเอสเอ็มเอนเตอร์เทนเมนต์ เมื่อปี ค.ศ. 2005 ครั้นปี ค.ศ. 2007 เธอได้เข้าทดสอบการแสดงกับบริษัทเจวายพีเอนเตอร์เทนเมนต์ แต่ไม่ผ่าน

ฮารายังเคยเป็นนางแบบสินค้าออนไลน์ โดยมีผู้มาเชิญชวนหลังต้องตาต้องใจภาพถ่ายของเธอบนเว็บไซต์แห่งหนึ่ง เพราะการเป็นนางแบบนี้ ฮาราจึงได้เป็นสมาชิกวงคาราซึ่งเปิดตัวเมื่อปี ค.ศ. 2007 นั้นเอง ปัจจุบัน ฮาราเป็นนักศึกษามหาวิทยาลัยสตรีซ็องชิน

วันที่ 5 มกราคม ค.ศ. 2010 ฮารารับว่า ไปทำศัลยกรรมใบหน้าและฟันมา โดยไปฉีดสารเสริมดั้ง และปรับรูปฟันใหม่ เธอยังว่า เธอไปทำศัลยกรรมบริเวณดวงตาเพื่อให้ตาสองชั้นของเดิมนั้นเห็นชัดขึ้น

ชีวิตส่วนตัว 
วันที่ 28 มิถุนายน ค.ศ. 2012 มีประกาศว่า ฮารากับยง จุน-ฮย็อง สมาชิกวงบีสต์ คบหากันเป็นคู่รัก
ครั้นวันที่ 27 มีนาคม 2556 มีประกาศว่า ทั้งสองคนแยกทางกันแล้ว แต่สัญญาจะเป็นเพื่อนที่ดีต่อกัน

เสียชีวิต 
เมื่อวันที่ 26 พฤษภาคม ค.ศ. 2019 ฮาราพยายามกระทำอัตวินิบาตกรรมตนเองที่อะพาร์ตเมนต์ส่วนตัว แต่สามารถนำตัวส่งโรงพยาบาลได้ทัน ฮาราขอโทษแฟนคลับของเธอต่อการกระทำครั้งนี้ จนกระทั่งวันที่ 24 พฤศจิกายน ได้มีการพบร่างของเธอในสภาพเสียชีวิตที่บ้านพักในชองดัมดง, เขตคังนัม จากการสอบสวนของตำรวจสาเหตุการเสียชีวิตมาจากการกระทำอัตวินิบาตกรรม เจ้าหน้าที่ยังพบจดหมายลาตายเขียนโดยตัวเธอเอง และยังไม่พบอะไรที่ผิดปกติ จากการเปิดกล้องวงจรปิดแสดงภาพเธอกลับมายังบ้านพักในเวลา 12:40 นาฬิกา ด้วยไม่พบผู้ที่ติดตามตัวเธอ ร่างของเธอไม่ได้มีการชันสูตรแต่อย่างใดตามที่ครอบครัวของเธอได้ขอเอาไว้ การเสียชีวิตของเธอเกิดขึ้นหลังจากที่ไอดอลเพื่อนรัก ซอลลี่ ได้กระทำอัตวินิบาตกรรมเมื่อเดือนตุลาคมที่ผ่านมา

ผลงาน

ละคร

วาไรตีโชว์

พิธีกร

ซิงเกิลเพลงประกอบละคร 
 2013: Magic Of Love (Galileo 2 OST, Korean version)
 2012: Secret Love (Kara Collection)
 2011: I Love U, I Want U, I Need U ( City Hunter OST, Acoustic version)

รางวัล

อ้างอิง

แหล่งข้อมูลอื่น 
 เว็บไซต์อย่างเป็นทางการของคู ฮา-รา  
  ไอดอลหญิงชาวเกาหลีใต้ นักร้องเคป็อป บุคคลจากควังจู นางแบบเกาหลีใต้ ผู้เข้าแข่งขันรายการรันนิ่งแมน นักร้องป็อปหญิงชาวเกาหลีใต้ นักแสดงหญิงชาวเกาหลีใต้ พิธีกรชาวเกาหลีใต้  ผู้ฆ่าตัวตายในประเทศเกาหลีใต้ ศิลปินสังกัดดีเอสพีมีเดีย สมาชิกของคารา นักร้องหญิงชาวเกาหลีใต้ในศตวรรษที่ 21